પાકિસ્તાની દળોએ રાજસ્થાન બોર્ડર પર ઉશ્કેરણીજનક કાર્યવાહી શરૂ કરી દીધી છે. પહેલા ગંગાનગર અને હવે જેસલમેર સાથે જોડાયેલી સરહદ પર પાકિસ્તાન આર્મીની હિલચાલ વધી ગઈ છે. જેસલમેરથી લગભગ ૨૦થી ૩૦ કિ.મી.ના દાયરામાં પાકિસ્તાને ૨૨ સપ્ટેમ્બરથી ‘ડેઝર્ટ વોર ગેમ એક્સર્સાઈઝ’ શરૂ કરી દીધી છે. આ વખતે પ્રેક્ટિસ દ્વારા પાકિસ્તાન પોતાની લશ્કરી તાકાત અને નવા શસ્ત્રોનું ટેસ્ટિંગ કરી રહ્યું છે. સૂત્રોના જણાવ્યા પ્રમાણે પાકિસ્તાની આર્મી અને એરફોર્સનો સંયુક્ત યુદ્ધ અભ્યાસ ચાલી રહ્યો છે. ૩૦ ઓક્ટોમ્બર સુધી આ અભ્યાસ ચાલશે.